Харбург (Хамбург)

Харбург е округ во градот Хамбург, Германија и кварт во овој округ. Округот Харбург се наоѓа на јужните брегови на реката Елба и ги покрива деловите на пристаништето Хамбург, станбени и рурални делови и некои истражувачки институти.

 Историја 

До 1937, Харбург припаѓал на пруската Провинција Хановер, каде бил главен град на округот Харбург. Во 1927, бил припоен кон соседниот град Вилхелмсбург да го создадат градот Харбург-Вилхелмсбург. По донесувањето на законот за голем Хамбург, Харбург, заедно со другите градови, како што е Алтона, бил припоен кон градот Хамбург.Groß-Hamburg-Gesetz И покрај припојувањето во Хамбург, Харбург продолжил да биде главен град на хановерскиот округ Харбург. Во 1944, окружниот главен град бил преместен во Винзен на Луе.

На 1 јануари 2007, Ortsämter (месните заедници) биле распуштени и организацијата на сите окрузи на Хамбург била реструктурирана. Во округот Харбург, во поранешната месна заедница Kerngebiet Harburg (централна област) припаѓале квартовите Ајсендорф, Гут Мор, Харбург, Хајмфелд, Лангенбек, Мармсторф, Нојланд, Ренебург, Синсторф и Вилсторф. Квартовите Алтенвердер, Кранц, Франкоп, Хаусбрух, Морбург, Нојенфелде и Нојграбен-Фишбек припаѓале на месната заедница Süderelbe (Јужна Елба).Verwaltungsreform (Административна реформа)

На 1 март 2008, квартот Вилхелмсбург од Харбург бил преместен во округот Хамбург-Мите, поради законот на Хамбург.Закон за територијална организација

 Географија 

Во 2006, според статистичкото биро на Хамбург и Шлезвиг-Холштајн, округот Харбург има вкупна површина од 160,6 км2 и квартот Харбург имал површина од 3,9 км2.

 Административни единици 

Како сите други окрузи на Хамбург, Харбург е поделен на повеќе квартови. Тие се:

Алтенвердер
Кранц
Ајсендорф
Франкоп
Гут Мор
Харбург
Хаусбрух
Хајмфелд
Лангебек

Мармсторф
Морбург
Нојенфелде
Нојграбен-Фишбек
Нојланд
Ренебург
Синсторф
Вилсторф

 Демографија 

Во 2006, во округот живееле 201.119 луѓе. Густината на население била 1.253 луѓе на км2. 18,9% биле деца под 18 години, додека 18,7% биле над 65 години или постари. 20,1% од жителите биле странци. 12.785 луѓе биле регистрирани како неврабоени.Биро за регистрација на граѓаните, Извор: Статистичко биро на Хамбург и Шлезвиг-Холштајн (2006) Во 1999, имало 94.273 домаќинства, од кои 23.9% имале деца под 18 години, кои живееле со нив, а 40% од сите домаќинства биле сочинети само од еден член. Просечната големина на домаќинството било 2,11.Извор: Статистичко биро на Хамбург и Шлезвиг-Холштајн (1999)

Население по години
 1987  1988  1989  1990  1991  1992  1993  1994  1995  1996  1997  1998  1999 182.512  183.710  187.244  190.623  192.546  195.423  196.541  196.931  197.535  197.710  197.383  195.873  195.830
 2000  2001  2002  2003  2004  2005  2006 196.263  198.400  198.924  199.715  200.092  200.322  201.119

Во 2006, имало 24.900 криминални дела во округот (124 дела на 1000 луѓе).Покраинско биро за истражување (Landeskriminalamt), Извор: Статистичко биро на Хамбург и Шлезвиг-Холштајн (2006)

Овие броеви се однесуваа и за квартот Харбург.

 Окружно собрание 

Симултано со изборите за покраинскиот парламент (Bürgerschaft), Bezirksversammlung е избрано како претставник на граѓаните. Се состои од 51 претставник.

 Избори 

Изборите биле одржани во Хамбург на 24 февруари 2008. Пет партии кои имаа над 5 проценти (минимумот за квалификување) се: конзервативната ЦДУ, социјалдемократската СПД, еколошката Зелена партија (GAL), левата Ди Линке и либералната ФДП. Излезноста на гласачите била 54,6%.Крајните резултати од изборите, Извор: Статистичко биро на Хамбург и Шлезвиг-Холштајн (2008)
 Партија Процент Места ЦДУ  40  21 СПД  35,8  18 ГАЛ  10,1  5 Ди Линке  8,1  4 ФДП  6  3

 Образование 

Округот има 32 основни училишта и 26 средни училишта (на пр. Гимназија Фридрих Еберт), како и 3 основни и 4 средни училишта во квартот Харбург.

Техничкиот универзитет Хамбург има меѓународен углед за неговите инженерски објекти.

 Инфраструктура 

 Здравствен систем 

Постоеле 316 лекари во приватни ординации и 48 аптеки во 2006.

 Сообраќај 


Округот и квартот се опслужувани од железничкиот систем на градските возови преку неколку станици. Железничката станица Хамбург-Харбург е исто така станица за патничките возови на долги релации на германската железничка компанија.

Според одделот за моторни возила (Kraftfahrt-Bundesamt), во округот Харбург има регистрирани 69.262 приватни автомобила (346 автомобили/1000 луѓе).Извор. Статистичко биро на Хамбург и Шлезвиг-Холштајн (2006)

 Наводи 

 Белешки 
 Закон за голем Хамбург Gesetz über Groß-Hamburg und andere Gebietsbereinigungen (Groß-Hamburg-Gesetz) 26 јануари 1937  Текстот на законот 
 Статистичко биро на Хамбург и Шлезвиг-Холштајн  Statistisches Amt für Hamburg und Schleswig-Holstein, службена страница 
 Закон за површинска организација, 6 јули 2006 Gesetz über die räumliche Gliederung der Freien und Hansestadt Hamburg (RäumGiG)  

 Надворешни врски 

 Харбург на hamburg.de (само на германски)
 Слики од Хамбург-Харбург 

Категорија:Окрузи во Хамбург